Graeme word tweede keer pa | Nuus24
Kaapstad – Graeme Smith, kaptein van die Proteas se toetsspan, het op Twitter gesê sy vrou, Morgan, verwag hul tweede kind.“Goeie nuus om die week te begin. Die Smith-familie groei vinning, ek en Morgs (Morgan) verwag ons tweede kind. Die driemaande-skandering is al gedoen!” het Smith Maandag getwiet.Smith se eersteling, Cadence Christine Smith, is 25 Julie 2012 gebore.Die krieketheld sal Vrydag, op sy 32ste verjaarsdag, die Proteas vir die 100ste keer op die veld lei wanneer hulle Pakistan op die Wanderers in Johannesburg pak. Morgan en Smith is in Augustus 2011 tydens ’n intieme plegtigheid in Nuweland, Kaapstad, getroud.– Volg Nuus24 op Twitter Lees meer oor: graeme smith | bekendes VOLGENDE OP NUUS24X Kabeldiefstal laat dele van Oos-Rand sonder krag | Nuus24
Kabeldiefstal laat dele van Oos-Rand sonder krag
Johannesburg – Sekere dele van die Oos-Rand was Saterdag sonder elektrisiteit nadat ‘n kabel gesteel is, het die Ekurhuleni-munisipaliteit gesê.“Die saak ontvang hoë prioriteit aandag van die munisipaliteit en ons span ingenieurs het reeds deur die nag aan die probleem gewerk,” het Sam Modiba, ‘n woordvoerder, gesê.Dele van Boksburg is reeds sedert Vrydagaand sonder elektrisiteit weens die diefstal, het Modiba gesê.Die gebiede wat geraak is, is Van Dyk Park, Sunward Park, Parkrand, Freeway Park, Cinderella, Libradene, Parklands, Farrar Park, Boksburg Oos en omliggende gebiede. Hy sê die munisipaliteit hoop dat kragtoevoer teen 17:00 Saterdag weer herstel sal wees.“Indien dit nie die geval is nie, sal werk voortduur totdat die elektrisiteitstoevoer ten volle herstel is.”Die munisipaliteit het om verskoning gevra aan die inwoners wat hierdeur geraak word.– Volg Nuus24 op Twitter - SAPA
Hahahha - wag nou vir Rosie om te verskyn. Ek gaan maar eerder koffie soek om uit die moeilikheid te bly!